2025 m. rugsėjo 24 d. Bendrojo Teismo sprendimas byloje Teva / Komisija
(Byla T-393/23)1
(Žmonėms skirti vaistai – Žmonėms skirto vaisto „Tecfidera – dimetilfumaratas“ rinkodaros leidimo pakeitimas – Direktyva 2001/83/EB – Reglamento (EB) Nr. 726/2004 14 straipsnio 11 dalis – SESV 266 straipsnis)
Proceso kalba: anglų
Šalys
Ieškovė: Teva GmbH (Ulmas, Vokietija), atstovaujama solicitor Z. West, barrister S. Love ir solicitor G. Morgan
Atsakovė: Europos Komisija, atstovaujama E. Mathieu ir A. Spina
Atsakovės pusėje į bylą įstojusi šalis: Biogen Netherlands BV (Amsterdamas, Nyderlandai), atstovaujama advokatų C. Schoonderbeek ir B. Jong
Dalykas
SESV 263 straipsniu grindžiamu ieškiniu ieškovė prašo panaikinti 2023 m. gegužės 2 d. Komisijos įgyvendinimo sprendimą C(2023) 3067 final, kuriuo iš dalies keičiamas Įgyvendinimo sprendimu C(2014) 601 final suteiktas žmonėms skirto vaisto „Tecfidera – dimetilfumaratas“ rinkodaros leidimas.
Rezoliucinė dalis
Panaikinti 2023 m. gegužės 2 d. Komisijos įgyvendinimo sprendimą C(2023) 3067 final, kuriuo iš dalies keičiamas Įgyvendinimo sprendimu C(2014) 601 final suteiktas žmonėms skirto vaisto „Tecfidera“ (dimetilfumaratas) rinkodaros leidimas.
Atmesti likusią ieškinio dalį.
Europos Komisija padengia savo ir Teva GmbH bylinėjimosi išlaidas, įskaitant susijusias su laikinųjų apsaugos priemonių taikymo procedūra.
Biogen Netherlands BV padengia savo bylinėjimosi išlaidas.
____________
1 OL C 321, 2023 9 11.